શ્રી મૂકેશ અંબાણીના જણાવ્યા અનુસાર, છેલ્લાં એક વર્ષમાં જિયોના ગ્રાહકોની સંખ્યા વધીને 21.5 કરોડ થઈ ગઈ છે. પ્રારંભના માત્ર 22 મહિનામાં બમણી સંખ્યા મેળવવાનો વિક્રમ વિશ્વમાં કોઇપણ જગ્યાએ કોઇપણ ટેકનોલોજી કંપની નોંધાવી શકી નથી, એમ તેમણે જણાવતાં ઉમેર્યું હતું કે જિયોના નેટવર્ક પર ડેટાનો ઉપયોગ 125 કરોડ ગીગા બાઇટ (જી.બી.)થી વધીને 240 કરોડ જી.બી. થયો છે, તેમજ વોઇસનો દૈનિક વપરાશ 250 કરોડ મિનિટથી વધીને 530 કરોડ મિનિટ થચો છે અને વિડિયોનો માસિક વપરાશ 165 કરોડ કલાકથી વધીને 340 કરોડ કલાક થયો છે.